**INTRODUCERE**

Dezvoltarea locală prin intermediul programului LEADER este un instrument important pentru zona Rediu Prăjeni în scopul reducerii dezechilibrelor sociale față de zonele urbane.

Modalitatea în care se implementează LEADER este foarte importantă și totodată eficientă, deoarece dezvoltarea locala este plasată sub responsabilitatea comunității, fapt care permite partenerilor locali (publici, privați, societate civilă) să realizeze strategii de dezvoltare locală realiste, pe baza cerințelor și priorităților teritoriului vizat.

Teritoriul GAL prezentat sub denumirea GRUPUL DE ACȚIUNE LOCALĂ REGIUNEA REDIU – PRĂJENI este situat în județele Iași și Botoșani, înglobând 9 unități administrativ teritoriale recunoscute legal la nivelul NUTS IV, după cum urmează:

În județul Iași:

1. Comuna GROPNIŢA
2. Comuna MOVILENI
3. Comuna PLUGARI
4. Comuna REDIU
5. Comuna ROMÂNEŞTI
6. Comuna ŞIPOTE
7. Comuna VALEA LUPULUI
8. Comuna VLĂDENI

În județul Botoșani:

1. COMUNA PRĂJENI

Teritoriul GAL este bazat pe principiul continuității și omogenității, conform hărților atașate și a descrierilor. Nici o localitate din acesta nu este inclusă pe teritoriul unui alt GAL.

Comunele componente ale Grupului de Acțiune Locală, regiunea Rediu – Prăjeni formează un teritoriu omogen din punct de vedere fizico-geografic, economic și social.

Teritoriul acoperit de partenerii GAL cuprinde zone sărace, cu o densitate medie a populației crescută, dar cu importante suprafețe de teren agricol, numeroase zone cu valoare naturală ridicată, monumente istorice și clădiri de patrimoniu cultural. Procentul ridicat al populației active în domenii de activitate diverse, marea majoritate ocupând locuri de muncă în agricultură, și mai puțin în servicii sau producție, reprezintă o motivație puternică pentru aplicarea de acțiuni atât în agricultură, cât și în sectorul economic, ce vor avea o contribuție deosebită la dezvoltarea acestor sectoare.

Populația ocupată din teritoriul GAL se confruntă cu lipsa unor programe locale de pregătire profesională și se lucrează foarte mult după cunoștințe rudimentare, nefiind la curent cu actualele metode și tehnologii de performanță, ce ar conduce la o creștere a calității managementului.

Printre problemele cu care se confruntă teritoriul GAL se numără și slaba orientare către piață a fermelor mici/mijlocii și nivelul scăzut de dotare cu utilaje și echipamente. În plus, oportunitățile de angajare în regiunea GAL Rediu Prăjeni în sectorul non-agricol sunt reduse, iar stimularea mediului de afaceri prin creșterea numărului de activități non-agricole, precum și dezvoltarea celor existene ar conduce la crearea de locuri de muncă și prin urmare creșterea veniturilor populației rurale.

Chiar dacă în ultimii ani, infrastructura la scară mică în zona GAL a fost susținută din fonduri naționale și europene, este încă subdezvoltată împiedicând creșterea economică și ocuparea forței de muncă. Crearea și modernizarea infrastructurii rutiere locale constituie de asemenea elemente de bază pentru comunitatea rurală.

Important de menționat este și faptul că aproximativ jumătate din teritoriile acoperite de GAL nu au acces la serviciile de telecomunicații electronice în bandă largă la punct fix, motiv pentru care nu pot beneficia de rețele de distribuție care să asigure viteze de transfer în concordanță cu normele naționale și europene.

Obiectivele Strategiei de Dezvoltare Locală sunt în concordanță cu obiective generale și specifice ale LEADER, PNDR precum și ale Politicii Agricole Comune ale UE, presupunând dezvoltarea microregiunii într-o manieră adaptată nevoilor și priorităților regiunii.

Strategia de dezvoltare locală a Grupului de Acțiune Locală Regiunea Rediu Prăjeni este un instrument foarte important pentru teritoriul vizat în scopul reducerii dezechilibrelor economice, sociale precum și a diferențelor foarte mari între zona rurală și cea urbană.

Strategia contribuie la dezvoltarea regiunii iar cele mai semnificative oportunități pentru zonă se regăsesc astfel:

* favorizarea competitivității agriculturii;
* crearea, îmbunătăţirea și diversificarea facilităţilor de dezvoltare economică, infrastructuă fizică locală la scară mică, inclusiv broadband (infrastructură de bandă largă) și a serviciilor de bază;
* creșterea atractivităţii zonei Rediu - Prăjeni și diminuarea migraţiei populaţiei, în special a tinerilor;
* îmbunătăţirea infrastructurii sociale, protejarea și conservarea patrimoniului natural și cultural din mediul rural;
* încurajarea iniţiativelor de dezvoltare locală cu un grad ridicat de integrare socio-economică teritorială;
* contribuția la diversificarea activităţilor economice non-agricole și încurajarea micilor întreprinzători din teritoriul GAL;
* dezvoltarea teritorială echilibrată a economiilor și comunităților rurale.

De asemenea, GAL Rediu Prăjeni va implementa un proiect de cooperare prin intermediul măsurii 19.3 ”Pregătirea și implementarea activităților de cooperare ale grupului de acțiune locală”.

Experiența acumulată de partenerii și persoanele implicate în Grupul de Acțiune Locală Regiunea Rediu Prăjeni prin intermediul PDL 2007-2013, reprezintă un avantaj în implementarea noii strategii și realizarea viitoarelor acțiuni pentru dezvoltarea teritoriului. Cunoasterea teritoriului și a entităților publice, private și a asociațiilor de către membrii echipei de implementare a proiectului a permis selectarea domeniilor de intervenție precise pentru care este necesară obținerea de fonduri nerambursabile.